Pojat on poikii

"Pojat on poikii" on rap-artisti Uniikin kolmas single artistin toiselta sooloalbumilta Juokse poika juokse. Se julkaistiin 21. huhtikuuta 2010. Kappaleessa ovat mukana Elastinen ja Spekti, ja sen on tuottanut MMEN.

Musiikkivideo 
Kappaleeseen kuvattiin myös musiikkivideo, joka julkaistiin levy-yhtiö Rähinä Recordsin YouTube-kanavalla 15. kesäkuuta 2010. Videon toteutti Pablo Films ja ohjasi Jaakko Itäaho. Pokeriammattilainen Ilari Sahamies, laulaja Anna Abreu ja ravintoloitsija Sedu Koskinen tekevät cameo-esiintymiset videolla. Yksi Helsingissä kuvatun videon kuvauspaikoista oli Burleski Club -yökerho, joka kuuluu Koskisen perustamaan SK Ravintolat -ketjuun. Videolla on mukana myös runsaasti vähäpukeisia naisia, heidän joukossaan muun muassa Miss Suomi 2010 -finalisti ja entinen Salatut elämät- näyttelijä Oona Kare.
Lisäksi videolla näkyvän osuuden saavat Sahamiehen Ferrari F430 ja Mercedes-Benz CL500 -henkilöautot.

Kappaleet 
 Pojat on poikii (mukana Elastinen & Spekti)

Lähteet 

Uniikin kappaleet
Elastisen kappaleet
Spektin kappaleet
MMENin tuottamat kappaleet
Vuoden 2010 kappaleet